**Projektas**

**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL PRITARIMO NEKILNOJAMOJO TURTO PANAUDOS SUTARČIAI**

2020 m. birželio 18 d. Nr. 34-437

Lazdijai

Vadovaudamasi Lietuvos Respublikos vietos savivaldos įstatymo 6 straipsnio 13, 26 punktais, 16 straipsnio 4 dalimi ir Lietuvos Respublikos civilinio kodekso 6.629 straipsniu, Lazdijų rajono savivaldybės taryba n u s p r e n d ž i a:

1. Pritarti siūlymui sudaryti nekilnojamojo turto panaudos sutartį su Būdviečio Jėzaus Nazariečio parapija (pridedama);
2. Įgalioti Lazdijų rajono savivaldybės administracijos direktorių pasirašyti panaudos sutartį su Būdviečio Jėzaus Nazariečio parapija.
3. Nustatyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

Andrė Zenevičienė, tel. 8 614 01 038

**Projektas**

PATVIRTINTA

Lazdijų rajono savivaldybės tarybos

2020 m. birželio d. sprendimu Nr.

**NEKILNOJAMOJO TURTO PANAUDOS SUTARTIS**

2020 m. d. Nr.

Lazdijai

**Lazdijų rajono savivaldybė**, kodas 111106842, Vilniaus g. 1, Lazdijai, atstovaujama Savivaldybės administracijos direktorės Ilonos Šaparauskienės (toliau – Panaudos gavėjas), ir **Būdviečio Jėzaus Nazariečio parapija**, kodas 191292946, Bažnyčios g. 5, Būdvietis, Lazdijų r., atstovaujama klebono Gintauto Černausko (toliau – Panaudos davėjas), s u d a r ė šią nekilnojamojo turto panaudos sutartį (toliau – Sutartis):

1. **SUTARTIES OBJEKTAS**
   1. Panaudos davėjas perduoda Panaudos gavėjui laikinai ir neatlygintinai valdyti ir naudotiPanaudos davėjui nuosavybės teise priklausantį pastatą (unikalus Nr. 5999-8002-1018), esantį Lazdijų r. sav., Būdviečio sen., Būdviečio k., Liepų g. 6 (toliau – Turtas), o Panaudos gavėjas įsipareigoja šį Turtą naudoti tik šioje Sutartyje nustatytomis sąlygomis ir tvarka.
2. **PANAUDOS DAVĖJO ĮSIPAREIGOJIMAI**
   1. Panaudos davėjas įsipareigoja:
      1. per 10 kalendorinių dienų nuo šios Sutarties pasirašymo dienos perduoti Panaudos gavėjui laikinai ir neatlygintinai valdyti ir naudotis Sutarties 1.1. p. nurodytą Turtą surašant ir pasirašant šalims Turto perdavimo ir priėmimo aktą (Sutarties priedas Nr. 1), kuris yra šios Sutarties neatskiriama dalis.
      2. Panaudos gavėjui pagal projektą (-us) gavus finansavimą, Turto, kaip kultūros paveldo objekto, kompleksiškam sutvarkymui ir pritaikymui kultūrinėms ir su jomis susijusioms edukacinėms, ekonominėms, socialinėms ir kitoms reikmėms pagal 2014–2020 metų Europos Sąjungos fondų investicijų veiksmų programas, nenutraukti Sutarties projekto įgyvendinimo metu bei projekto veiklų vykdymo tęstinumo užtikrinimo laikotarpiu po projekto įgyvendinimo
      3. pasibaigus Sutarties galiojimo terminui, Panaudos gavėjui pageidaujant, suteikti pirmumo teisę pratęsti Sutartį.
      4. suteikti leidimus, sutikimus, įgaliojimus ar kitus būtinus dokumentus, kad Panaudos gavėjas galėtų netrukdomai įgyvendinti Sutarties 2.1.2, 2.3, 3.1.4 punktuose numatytus veiksmus.
      5. pasibaigus Sutarčiai sudaryti susitarimą su Panaudos gavėju dėl tolesnio Turto naudojimo bendruomenės/visuomenės interesais (kultūriniais, sakraliniais, socialiniais ir pan.) tvarkos ir sąlygų.
      6. per 3 darbo dienas nuo Sutarties pasirašymo informuoti Vilkaviškio vyskupijos kuriją pateikiant jai: 1. šios Sutarties kopiją, 2. Sutarties 2.3. punkte nurodytą Susitarimą dėl Turto kompleksinio projekto perdavimo, 3. Turto perdavimo ir priėmimo aktą.
   2. Panaudos davėjas turi teisę tikrinti, ar Panaudos gavėjas naudojasi Turtu tinkamai pagal Sutarties sąlygas.
   3. Panaudos davėjas sutinka, kad Panaudos gavėjas įgyvendindamas įsipareigojimus numatytus Sutarties 3.1.4 punkte, turi teisę neatlygintinai naudotis Turto kompleksiniu projektu, kuris buvo parengtas Panaudos davėjo užsakymu. Dėl Turto kompleksinio projekto perdavimo Panaudos davėjui šalys sudarys atskirą susitarimą.
3. **PANAUDOS GAVĖJO ĮSIPAREIGOJIMAI**
   1. Panaudos gavėjas įsipareigoja:
      1. perduotą Turtą išlaikyti ir saugoti, užtikrinti švarą ir tvarką Turte ir aplink jas, per visą Sutarties galiojimo laiką nekeisti Turto paskirties.
      2. mokėti mokesčius už Turte sunaudotą vandenį, elektros energiją, šilumą ir kitas komunalines paslaugas pagal atskiras sutartis, sudarytas su paslaugų teikėjais.
      3. be Panaudos davėjo raštiško leidimo neperduoti Turto neatlygintinai ar kitokiu būdu naudotis tretiesiems asmenims, jo nesuvaržyti ir neįkeisti.
      4. be atskiro Panaudos davėjo sutikimo ir gavus finansavimą Turto, kaip kultūros paveldo objekto, kompleksiškam sutvarkymui ir pritaikymui kultūrinėms ir su jomis susijusioms edukacinėms, ekonominėms, socialinėms ir kitoms reikmėms pagal 2014–2020 metų Europos Sąjungos fondų investicijų veiksmų programas, atlikti Turto pagerinimo, remonto, statybos ar rekonstrukcijos darbus, nekeičiant Turto paskirties. Panaudos gavėjo lėšos, panaudotos Turtui pagerinti ar pertvarkyti, neatlyginamos, išskyrus Sutarties 4.3 punkte nustatytą atvejį.
      5. savo lėšomis įregistruoti Sutartį Nekilnojamojo turto registre.
      6. turtą naudoti išskirtinai tik bendruomenės / visuomenės interesais (kultūriniais, sakraliniais, socialiniais ir pan.), neprieštaraujant šio pastato krikščioniškai paskirčiai.
      7. Sutarčiai pasibaigus, grąžinti Turtą Panaudos davėjui tos būklės, kokios jam buvo perduotas, atsižvelgiant į normalų susidėvėjimą, su visais atliktais pagerinimo elementais, neatskiriamais nuo Turto.
4. **ATSAKOMYBĖ UŽ PRISIIMTŲ ĮSIPAREIGOJIMŲ NEVYKDYMĄ**
   1. Panaudos davėjas, laiku neperdavęs Panaudos gavėjui Turto, privalo atlyginti Panaudos gavėjui išlaidas, susijusias su Turto priėmimu.
   2. Jei vienai iš Sutarties Šalių atsiranda nuostolių dėl kitos Šalies kaltės, ši (kaltoji Šalis) privalo nedelsdama pašalinti to priežastis bei pasekmes, atlyginti nukentėjusios Šalies nuostolius.
   3. Panaudos davėjui savo iniciatyva (ne dėl Panaudos gavėjo kaltės) nutraukus Sutartį anksčiau nei Sutartyje nustatytas terminas, Panaudos davėjas privalo padengti visas Panaudos gavėjo remonto, Turto pagerinimo išlaidas bei atlyginti dėl to kilusius kitus tiesioginius ir/ar netiesioginius nuostolius.
5. **SUTARTIES GALIOJIMAS IR NUTRAUKIMAS**
   1. Sutartis įsigalioja nuo jos pasirašymo dienos ir galioja **10 (dešimt) metų**. Sutarties terminas gali būti pratęstas šalių susitarimu papildomam terminui.
   2. Panaudos gavėjas turi teisę vienašališkai pirma laiko nutraukti Sutartį, prieš 1 (vieną) mėnesį raštu įspėjęs Panaudos davėją.
   3. Panaudos davėjas turi teisę pranešęs raštu ne vėliau kaip prieš 3 (tris) mėnesius reikalauti nutraukti Sutartį, jei Panaudos gavėjas iš esmės blogina Turto būklę ir/ar nevykdo Sutarties 3.1.3 ir/ar 3.1.6. punktuose nustatytų įsipareigojimų. Sutartis su Panaudos gavėju negali būti nutraukta, jeigu per 3 (trijų) mėnesių įspėjimo apie ketinimą nutraukti Sutartį laikotarpį, Panaudos gavėjas pašalina Panaudos davėjo nurodytus Sutarties pažeidimus.
   4. Sutartis gali būti nutraukta raštišku šalių susitarimu.
6. **BAIGIAMOSIOS NUOSTATOS**
   1. Sutartis sudaryta 3 egzemplioriais, po vieną Panaudos davėjui, Panaudos gavėjui ir valstybės įmonei Registrų centras.
   2. Šalių ginčai dėl Sutarties vykdymo sprendžiami šalių susitarimu, neišsprendus ginčo šalių susitarimu, šalys perduoda jį spręsti teismui Lietuvos Respublikos teisės aktų nustatyta tvarka.
7. **PRIEDAI**
   1. Turto perdavimo ir priėmimo aktas.
8. **ŠALIŲ REKVIZITAI**

|  |  |
| --- | --- |
| *Panaudos davėjas*  **Būdviečio Jėzaus Nazariečio parapija**  Kodas 191292946  Adresas Bažnyčios g. 5, Būdvietis,  67382 Lazdijų r.  Klebonas  Gintautas Černauskas  \_\_\_\_\_\_\_\_\_\_\_\_\_\_\_\_\_  (parašas) | *Panaudos gavėjas*  **Lazdijų rajono savivaldybė**  Kodas 111106842  Vilniaus g. 1  67106 Lazdijai  Administracijos direktorė  Ilona Šaparauskienė  \_\_\_\_\_\_\_\_\_\_\_\_\_\_\_\_\_  (parašas) A.V. |

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL PRITARIMO NEKILNOJAMOJO TURTO PANAUDOS SUTARČIAI“**

**AIŠKINAMASIS RAŠTAS**

2020-06-12

Lazdijų rajono savivaldybės tarybos sprendimas parengtas vadovaujantis Lietuvos Respublikos vietos savivaldos įstatymo 6 straipsnio 13, 26 punktais ir Lietuvos Respublikos civilinio kodekso 6.629 straipsniu.

Siekiant išsaugoti Būdviečio dvaro sodybos fragmento svirną ir atsiradus galimybei panaudoti struktūrines Europos Sąjungos lėšas pastatui tvarkyti, siūloma sudaryti nekilnojamojo turto panaudos sutartį su Būdviečio Jėzaus Nazariečio parapija. Pasirašyta nekilnojamojo turto panaudos sutartis sudarys galimybę restauruoti svirno pastatą. Retas dviaukštis svirnas, pastatytas dar 1803 m. iš maumedžio medienos, yra įdomus savo išorės bei vidaus konstrukcijomis. Tai – unikalus lietuvių liaudies architektūros statinys, architektūriniu požiūriu yra svarbus ne tik Lazdijų kraštui, bet ir visai Lietuvai. Pasitelkus bendruomenę svirnas, parengus jo tvarkybos projektą, bus sutvarkytas ir pritaikytas turizmo, vietos bendruomenės poreikiams.

Svirnas nuosavybės teise priklauso Būdviečio Jėzaus Nazariečio parapijai, su kuria dėl patalpų panaudos siūloma sudaryti panaudos sutartį

Projektas neprieštarauja galiojantiems teisės aktams ir yra suderintas su atitinkamais Lazdijų rajono savivaldybės administracijos specialistais.

Priėmus sprendimo projektą, neigiamų pasekmių nenumatoma.

Dėl sprendimo projekto pastabų ir pasiūlymų negauta.

Teisės akto projekto antikorupcinis vertinimas taisyklėse nenumatytas.

Sprendimo projektą parengė Lazdijų rajono savivaldybės administracijos Strateginio planavimo ir investicinių projektų valdymo skyriaus vedėja.

Strateginio planavimo ir investicinių

projektų valdymo skyriaus vedėja Andrė Zenevičienė